钦定古今图书集成/明伦汇编/氏族典/第344卷 > 《廖用贤尚友录》 > 周乘
## 钦定古今图书集成/明伦汇编/氏族典/第344卷 > 《廖用贤尚友录》 > 周乘

按《尚友录》：乘字子居，汝南人，为交州刺史。上书云：“交
州绝域，习俗贪浊，彊宗聚奸，长吏肆狡，侵渔万民。臣
欲为圣明扫靖一方。”时属城解绶三十馀人，乘天姿
聪明，高峙岳立，非陈仲举、黄叔度之俦则不交。仲举
常叹曰：“若周子居者，真治国之器，譬诸宝剑，则世之
干将。”